
„Ce bine e afară”, gândi Hick. Aerul caldut îl înviora. Pământul își 
recăpătase culoarea negricioasa. 

Se născuse când totul era acoperit de Marele Puf Alb. Ce frig 
fusese atunci! Și prin câte pericole trecuseră! De-abia scăpaseră de 
mâna criminala a Marelui Puf Alb... Era perfid, foarte perfid. Azi totul 
era negru şi mâine soldații Marelui Puf ocupau locul! 

Dar bine ca trecuse. Știa însă ca acum îi paşte un pericol și mai 
mare: Exterminatorul. Poveștile vechi spuneau ca înainte, cu foarte 
mult timp înainte de nașterea lui, atunci când strămoșii veniseră pe 
această planetă, peste tot era linişte. Locul era ocupat doar de lungana 
Huud, de morocănosul Nolo și de jucăușii Roters. Apoi venise 
Exterminatorul; cu mult mai mare decât toate colinele dimprejur, 
distrugea casele şi-i omora pe ai lui cu nişte arme lungi, mai lungi ca 
Huud. Unii spuneau că erau chiar brațele lui... Nimeni nu știa nimic 
precis. Cei mai îndrăzneţi muriseră aproape toți, iar cei care reușiseră 
să scape de mâna ucigașa îşi pierduseră minţile de spaimă. 

Bunica îi povestise ca făcea un zgomot infernal, iar pământul se 
cutremura când trecea. Se sprijinea pe doi stâlpi lungi şi foarte groși, 
lățiți la baza; se părea că era biped ca și ei. 

Neamul sau era în primejdie. Exterminatorul îi omora pe toţi cei 
care îi ieșeau în cale; iar ei nu puteau face nimic împotriva lui. 

Unii spuneau chiar ca scoate fum. El nu-l văzuse. Maică-sa îi 
spusese să stea în casa dar nu a vrut. Dorea să-l vadă pe Exterminator, 
să stabileasca adevărul despre el. 

Cei care scăpau de Marele Puf Alb erau, în mare parte, uciși de 
el. Spaima devenise atât de mare, încât femeile nașteau monștrii. După 
părerea Marelui Consiliu după două, trei generaţii de acum încolo, 
seminţia lor avea să se stingă dacă nu-l distrugeau pe Exterminator. 

Deşi era încă mic, era convins ca el va reuși acest lucru. Ce 
spuneau ceilalți erau probabil exagerări. Nimic nu putea fi aşa de mare 
cum ziceau ei. El îl va vedea pe Exterminator şi îl va distruge. Era sigur 
de asta. 

Deodată, pământul începu să se cutremure. Hick se pomeni 
azvârlit de pe colina. Huud trecu, șerpuind, în mare viteză. 

Hick se urca înapoi pe colina și de acolo îl văzu: de mii de ori 


mai mare decât colinele dimprejur, cu două braţe lungi, stând pe doi 
stâlpi gigantici și scoțând fum. 
Tipa. 


Bob lasa jos sapa şi grebla. Se apleca și ridica de jos mica vietate 
albastra care se zbătea, înnebunita de spaimă. 

— la te uită, ce minunaţie! zise el și scutura scrumul de pe 
ţigara. Îi duc gângania asta lui Joe, poate o pune la insectar... 

Bob se îndrepta greoi spre casă. 


